အသက်အာႏမခံႏ

ဘဝတသက်တာႏ အသက်အာႏမခံႏကရိုꩻနဝ်ꩻ ထေရောႏဖေႏခိန်ႏမုဲင်ꩻ 

(၁) မဉ်ႏသီအကျိုꩻခံႏစာꩻခွင်ꩻ (Death Benefit) - မဉ်ႏသီနဝ်ꩻ ရွဉ်ယို ထေရောႏဖေႏလို့ 
(၂) မဉ်ႏထွာထိုꩻ ဒုက္ခိတတဲ့ ထေရောႏဖေႏလို့နေနေ

     အခေႏနုဲင်ႏမုဲင်ꩻနဝ်ꩻ ဟဲ့ꩻဒုက္ခိတ -ပွိုးအကျောင်ꩻတစွိုးစွိုး’တဲင် တဲႏစူခဲဉ်းဆွꩻစူမာꩻငါ စူနီပင်လွုမ်း တဒွေါ့ꩻထိုꩻဗာႏ ၊ တဲႏခင်ႏတူႏမာꩻငါ ခင်ႏနီပင်လွုမ်း တဒွေါ့ꩻထိုꩻဗာႏ၊  မဲ့နီဖြုံႏလွုမ်း 
ထီႏတဝ်း  (တဝ်းလဲ့) မဲ့တပင်+စူတပင် သွုမ်ꩻထိုꩻ။ နဝ်ꩻထွူတကာႏတဝ်း ထွာထိုꩻ(ကိုမာ) ၊ ငန်ꩻဆွမ်ꩻတဲင် တသက်လွုမ်းဟဝ်ချာတဝ်းဒွုမ် အခေႏနေႏ မဉ်ႏအဝ်ႏ လိုꩻနုဲင်းနဝ်ꩻ အွဉ်ႏထွော့အခိန်ႏ အုံပွေါႏထွားတဲင် အွဉ်ႏထွော့လွေꩻဖေႏဒုက္ခိတ(Total Permanent Disability) တဲင် ထေဖေႏရွဉ်ယောႏနဝ်ꩻသွူ။ 

လိုꩻအသက်သီတဝ်းစွဉ်ႏတဲ့ ဘဝသီတဲင် နီနားဟွိုန်စု နဝ်ꩻ ထူႏရွဉ်အာႏမခံႏကို ကလꩻဒါႏ ရွဉ်ယောႏနဝ်ꩻ တဲင် သုတ်သင်ႏမာꩻဖေႏနီလꩻနဝ်ꩻသွူ။ ဗွိန်နုဲင်းနီခြွိုင်ႏသန်ꩻရေꩻအဝ်ႏဟဝ်ခိန်ႏ နီစွဲးကမ်းနွောင်ꩻ နီနားဟွိုန်စု နဝ်ꩻသွူ။ 
  (၃) မဉ်ႏထွာကင်ဆာတဲ့ ရောႏဖေႏဒျာႏ - ထွာသန်လဲဉ်း(တဝ်းလဲ့) ကင်ဆာအရွီး လယ်ႏလဲဉ်းထာႏ ဆရာႏဝွန်ႏလဲ့ ထောက်ခံႏလဲဉ်း မဉ်ႏသေႏချာႏနဝ်ꩻ ဥပမာႏ - ဒင်ႏသွင်ꩻအာႏမခံႏငိုꩻ(ကြေး) သိန်ႏပေါင်ꩻ (၁၀၀၀) သားနဝ်ꩻ ၂၅%ကထွာဒါႏ သိန်ႏ (၂၅၀)နဝ်ꩻထေကျိုꩻဖေႏနဝ်ꩻသွူ။ မဉ်ႏသီထိုꩻနဝ်ꩻတဲ့ ကအဝ်ႏကုဲင်ဒါႏ သိန်ႏ(၇၅၀)ဆီနဝ်ꩻ ထေဖေႏဒျာႏသွူ။

   (၄) လိုꩻတဆွဉ်းတဝ်းယာလိပ် မဉ်ႏသီထိုꩻနဝ်ꩻ ဒင်ႏသွင်ꩻအာႏမခံႏငိုꩻ(ကြေး) ၁၀%ယို နားဟွိုန်စုအတာႏ အွဉ်ႏကုဲင်လွိုဖေႏနွောင်ꩻနဝ်ꩻသွူ။ ဥပမာႏ- ဒင်ႏသွင်ꩻအာႏမခံႏငိုꩻ(ကြေး)သိန်ႏ(၁၀၀၀+၁၀၀)နဝ်ꩻသွူ။ ကဒေါ့ꩻခါꩻ နုဲင်းဆꩻကီꩻယိုနဝ်ꩻ ပရီမီယံငိုꩻ(ကြေး)ယို သော့ꩻခါꩻ ခွိုင်ႏမုဲင်ꩻမုဲင်ꩻတယဝ်း ရောႏဖေႏဒျာႏနဝ်ꩻသွူ။ 

           အွဉ်ႏဒေါ့ꩻနယ်ဗာႏ အခွဲးအကျုံႏမဲဉ်ႏတဗာႏ သက်(၃၀)လွို ဖူးမူႏပေႏတဖြာꩻ နဝ်ꩻ တနေင်ႏယို သော့ꩻခါꩻရွက် (၁၈)သိန်ႏလွို ထူႏလုဲင်ႏသိန်ႏ (၈၀၀)အရဲးအကမ်းသားနဝ်ꩻ ထွိုင်ႏတွိုင်ႏ ကိုဗစ်တတိယ အလဲင်ႏနဝ်ꩻ သီထိုꩻတဲင် အာႏမခံႏရွဉ် သိန်ႏ(၈၀၀+ဆွဉ်းတဝ်းယာလိပ် သိန်ႏ(၈၀) စုခြွဉ်း သိန်ႏ(၈၈၀)၊ (အာႏမခံႏ သက်တန်စအဝ်ႏ (၈)လာ တဲင် ကလိုႏအပ်ဒါႏ အာႏမခံႏအခွဉ်ႏ (၉)သိန်ႏ နုတ်ꩻခါꩻထွူတဲင် အဝ်ႏကုဲင် နားဟွိုန်စုထျꩻယို ရောႏလွေꩻဖေႏ သိန်ႏ (၈၇၀)လွိုနဝ်ꩻသွူ။ ယိုနဝ်ꩻ ထွာဒျာႏ မွိုးတဖြာꩻထာꩻရက်မေမတ္တာႏသွူ။ ဝွေꩻထာꩻရေႏရွယ်ႏချက်နဝ်ꩻ ထဲင်းယင်း အနေင်ႏ(၁၅) ဝွေꩻပိုခို သက်မဉ်ႏတွိုႏ(၁၈)နေင်ႏခိန်ႏ ဖေႏကလꩻ သွဉ်ပညာႏတရိတ်ꩻ ရေႏရွယ်ႏနုဲင်းနဝ်ꩻတဲင် တထင်ႏတဝ်း ပွိုးစွဉ်ႏကပ်ရောႏဂါႏတဲင် တဖူꩻတထာꩻဝ အွဉ်ႏကုဲင်ဗာႏလဲဉ်းနားဟွိုန်စု ရိုꩻကီနုဲင်းနဝ်ꩻတဲင် ကွပ်စွဉ်ႏဒျာႏ ထာꩻထီႏလုဲင်း တနေင်ႏနဝ်ꩻ သော့ꩻဗာႏဒျာႏ သိန်ႏ(၁၈)လွုမ်ꩻ ရိုꩻကီလဲ့ ပိုခိုပညာႏရေꩻတာႏ အွဉ်ႏကုဲင်ဖေႏနွောင်ꩻလဲဉ်း သိန်ႏ (၈၇၀) ဖေႏကအွဉ်ႏကုဲင် နွောင်ꩻနုဲင်းယိုနဝ်ꩻ အဝ်ႏဒျာႏအသက်အာႏမခံႏလွုမ်ꩻနဝ်ꩻသွူ။ မဉ်ႏအွဉ်ႏဘဏ်နဝ်ꩻ (၁၈ သိန်ႏ+ အတိုꩻ) လꩻနဝ်ꩻလွုမ်ꩻသွူ။ နဝ်ꩻထွူတကာႏတဝ်း Saving ကအဝ်ႏဒါႏရွဉ်ကားကအဝ်ႏတဲ့ သော့ꩻပေါင်ꩻရောႏ ဖေႏဒျာႏသွူ။ 

   Saving ကရိုꩻနဝ်ꩻတမုဲင်ꩻ၊ အသက်အာႏမခံႏရွဉ်စုတာႏ နီကသွင်ꩻဒါႏ ပရီမီယံငိုꩻ(ကြေး) Protection +Saving နွို့နီထွောင်း။ နဝ်ꩻကိုနဝ်ꩻ စွုမ်ႏနေင်ႏ အာႏမခံႏအသွုံꩻတရိတ်ꩻ နုတ်ꩻထိုꩻကအဝ်ႏကုဲင်နဝ်ꩻ နွို့လွေꩻ Savingထျꩻနဝ်ꩻသွူ။ နေင်ႏအစနဝ်ꩻ နုတ်ꩻထိုꩻ အာႏမခံႏအသွုံႏတရိတ်နဝ်ꩻသွူ။ နဝ်ꩻမꩻ နေင်ႏဒွေါင်ႏ ကထေချာဒါႏ သားနဝ်ꩻ Policy မဉ်ႏအုံပဆာႏနဝ်ꩻ ကုဲင်သွုမ်ꩻထိုꩻဒါႏနဝ်ꩻသွူ။ 
အာႏမခံႏကရိုꩻနဝ်ꩻ နီရွဉ်နွို့  အပွမ်ႏ(၁၀) (၁)ပွမ်ႏလွုမ်ꩻ နီမဉ်ႏအဲဉ်ထဝ်းခိန်ႏ နီနားဟွိုန်စုတာႏ ဖေႏကပြဲ့ꩻစွုံႏတဲင် စေႏတနာႏမေတ္တာႏအဝ်ႏမꩻ စီႏရင်ႏသင်ꩻသွူ။ 
သော့ꩻယိုခါ ထေယိုခါ မဉ်ႏမဲဉ်ထွာနဝ်ꩻတဲ့ သော့ꩻဘဏ်ကိုလꩻဒျာႏနဝ်ꩻသွူ။  
Saving ကို ခွိုင်းကနွို့ဒါႏရွဉ်အတိုꩻနဝ်ꩻ အတိုꩻနဝ်ꩻ ဖေႏ ၆.၆%နဝ်ꩻသွူ။ သဖော်ꩻကတူႏခါꩻအတွိုင်ꩻ အရင်ꩻအတိုꩻ ဖေႏပေါင်ꩻလို့ဝင်ꩻတဲင် အုံမဉ်ႏအဝ်ႏဟဝ်ဒျာႏနဝ်ꩻ သော့ꩻထွူ(၁၀)နေင်ႏ(၁၅)နေင်ႏမꩻ မဉ်ႏထေချာနဝ်ꩻ ထေ့လꩻ နီကသော့ꩻခါꩻရွဉ်ထွူတကာႏတဝ်း လꩻပါဒွိုန်းကတွမ်ႏ အတိုꩻနဝ်ꩻသွူ။ 
နဝ်ꩻမဉ်ႏတမွေးတဝ်း ဗꩻတွိုႏအသက်(၁၀၀)တာႏ သွင်ꩻခါꩻပရိမီယံငိုꩻ(ကြေး)တဲင် အသက်(၁၀၀)တာႏ ဒင်ႏသွင်ꩻအာႏမခံႏငိုꩻအတွိုင်ꩻ အရဲးအကမ်းဖေႏဒျာႏနဝ်ꩻသွူ။ စီႏမံႏခါꩻ အမွေႏသဖော်ꩻရိုꩻနုဲင်းနဝ်ꩻတဲ့ အဝ်ႏ ဒျာႏသွူ။ ရဲးကမ်းခါꩻဖေႏ ဗꩻတွိုႏသက်(၁၀၀)နဝ်ꩻသွူ။ 
နဝ်ꩻလွုမ်ꩻတကာႏတဝ်း သော့ꩻဗာႏ တာႏဆွာꩻ (နေင်ႏ)တဲင် ၃-နေင်ႏခွပ်မာꩻငါ ထေသွုံꩻခွင်ꩻ၊  ၃-နေင်ႏခွပ် သော့ꩻသမ်းထဲင်း ပရီမီယံငိုꩻ(ကြေး)၊ ၃-နေင်ႏခွပ် ထပ်သမ်းယင်း အသက်အာႏမခံႏငိုꩻ (၅)နေင်ႏခွပ် အုံပဆား ဆောင်း စတဲင်နုဲင်းနဝ်ꩻတဲ့ မာꩻလꩻဒျာႏသွူ။ အရဲးအကမ်းတကုဲင်တဝ်း အဝ်ႏလꩻလွေꩻဒျာႏသွူ။  
အီႏသေႏလို့လို့တဲ့ တယိုꩻတဝ်း 
ဖဉ်းလွုမ်ꩻတဲ့ အွဉ်ႏမွိုန်းတဝ်းအာႏမခံႏ
ယွုမ်းလွုမ်ꩻတဲ့ အွဉ်ႏမွိုန်းတဝ်းအာႏမခံႏ
ကာႏကွယ်ႏဖေႏတမုဲင်ꩻ  မဉ်ႏထွာနုဲင်းမုဲင်ꩻမꩻ လꩻရွဉ်ေရယောႏ မဉ်သေစဲင်းထွူနုဲင်းနဝ်ꩻမꩻ အွဉ်ႏသွော့ မဉ်ႏတမွေႏတဝ်းနဝ်ꩻ  သွုမ်ꩻတိန်ꩻထိုꩻဒါႏထွာမုဲင်ꩻနဲးတဲင် သော့ꩻလွေꩻဗာႏ တာႏဆွာꩻနေင်ႏဆွာꩻနဝ်ꩻမꩻ ထာꩻရက် မေတ္တာႏမဉ်ႏတတန်တဝ်းနဝ်ꩻ သွုမ်ꩻခြေင်ထိုꩻဒါႏနဝ်ꩻသွူ။ 

<Ref > ခွန်းထွန်းဦး အသက်အာႏမခံႏ လိတ်အုပ်ကို <ref>